”Uafhængig af partipolitiske og økonomiske interesser” stod der i mange år under bladhovedet. Med en beskeden annonceportefølje var den nye avis først og fremmest afhængig af læserne. De betalte produktionsomkostningerne, så Information var dyrere end de omnibusaviser, bladet ofte supplerede. Læserne viste også deres offervilje ved adskillige pengeindsamlinger, som reddede avisen gennem flere økonomiske kriser. Men i 1969 var bunden nået, læsernes offervilje rakte ikke længere, og Information blev for 800.000 kr. overtaget af forlæggeren ''[[Palle Fogtdal]]'', hvis forlagshus bl.a. udgav magasinerne ''[[Bo Bedre]]'' og ''[[Eva]]''. Efter godt et år overlod ''Fogtdal'' sin aktiemajoritet til Informations medarbejdere til kurs 10, dvs for 80.000 kr. Det skete efter et møde med ''[[Børge Outze]]'' og ''[[Torben Krogh (chefredaktør)|Torben Krogh]]'', der var blevet chefredaktør som 26-årig og i øvrigt årtier senere deltog i endnu en redningsaktion for bladet.<ref>Ole 749 Lange og Alex Frank Larsen: Outze. Reporter - Redaktør - Revser. 2010, side 749 og 763</ref>
Historie Kommunikation Foreninger Organisationer